**Tehnički uslovi:**

**Za projektovanje, izvođenje, izgradnju i upotrebu unutrašnjih instalacija kanalizacije za stambene, stambeno-poslovne i poslovne objekte**

* Odvodna kanalizacija van objekta mora biti onog sistema kakva je i komunalna (separatna ili mješovita).
* Dubina polaganja mreže mora biti takva da je ispod granice smrzavanja, odnosno nadsloj zemlje iznad tjemena cijevi treba iznositi min. 80 cm. U slučaju da se navedeno ne može postići cijev se mora tehnički izolovati i mehanički zaštiti.
* Oborinska kanalizacija ako je razdvojena treba da bude iznad fekalne.
* U rovu se cijevi polažu na sloj pijeska ili u slučaju slabonosivog terena na betonsku podlogu.
* Pad cijevi treba da iznosi 2%, izuzetno 1,5%. Kaskadno vođenje treba izbjegavati. Ako se ne može izbjeći, konstrukcija okana sa kaskadom treba da omogući poništaj energije.
* Kanalizacione instalacije koje se polažu van zgrade paralelno sa spoljnim zidovima zgrade udaljeni su od zida najmanje 1,5 m.
* Samo u izuzetnim okolnostima (paralelno vođenje sa drugim instalacijama ili manja udaljenost od primarnih mreža) kanali se mogu približiti objektu na manju udaljenost.
* **Minimalni profil cijevi je (150 mm**. Cijevi fekalne i oborinske mreže vode se u zajedničkom rovu. Minimalni razmaci između cijevi (osovinski razmak) su 50 cm. Razmaci zavise od profila cijevi.
* Prilikom izvođenja izbjegavati lomove trase. Ukoliko se isti moraju izvršiti onda to raditi s lukovima od 45( odnosno korištenjem kinete kod oborinske kanalizacije.
* Drenažne vode odvode se posebnim sistemom sa drenažnim ispirnim oknima profila min. (300 mm na okretanjima pravca. Pad drenažne mreže iznosi 0,5%. Drenaža mora biti usklađena sa geomehaničkim zahtjevima.
* Reviziona okna izvode se na pristupačnim mjestima, gdje postoji mogućnost začepljenja kod promjene smjera kanala na mjestu priključaka bočnih kanala, kod kaskada kao i kod dužih ravnih dionica u zgradi na svakih 15 m, a izvan zgrade najviše 30 m.
* Veličina revizionog okna može biti 80x80 ili 100x100 što zavisi od dubine kanalizacije. Poklopci za reviziona okna treba da budu teške izvedbe profila (660 mm.
* Za okna dublja od 1,0 m potrebno je ugraditi penjalice (20 mm na svakih 30 cm po visini. Gazište penjalice je 15 cm.
* Za odvodnju sa vanjskih površina potrebno je ugraditi slivnike (400 mm ili (350 mm sa nastavkom taložnicom i odvodom (150. Na slivnik postaviti ljevano željeznu rešetku veličine 450x500 mm za auto-saobraćaj. Priključni vod u odnosu na komunalne kanale izvodi se pod uglom max. 90( s tim što se spoj mora izvesti sa zavojnicom od 45(. Minimalni pad priključnog kanala iznosi 2%, a max. 12%. Spoj se u vertikalnom smislu mora izvesti tjeme u tjeme. Minimalni presjek priključnog kanala je ( 150 mm.
* Priključke na kolektore javne kanalizacije treba vršiti samo kroz dvorišna okna. Izuzetno se može predvidjeti i novo okno na mjestu spoja zašto posebno daje saglasnost «Vodovod» – a.d.
* Ukoliko se u blizini objekta nalazi vodotok dozvoljava se priključak oborinske kanalizacije samo uz vodoprivrednu saglasnost.
* Svaki objekat može imati samo jedan priključak na primarnu komunalnu mrežu. Kod objekata frontalno dugačkih sa više kanala može se raditi sa više priključaka ili kada to uvjetuju specifičnosti objekta u odnosu na saobraćajnice i primarne mreže.
* Prije zatrpavanja potrebno je izvršiti geodetsko snimanje. Snimak dostaviti nadležnoj instituciji.
* Zatrpavanje se mora izvesti u slojevima po 30 cm sa nabijanjem do propisane stišljivosti.
* Izdati uslovi ne daju pravo podnosiocu zahtjeva da pristupi bilo kakvim radovima u cilju izvođenja kanalizacionog priključka.
* Radove na polaganju kanalizacione mreže izvodi «Vodovod» – a.d. ili drugo za to registrovano preduzeće, a direktni spoj na ulični kolektor isključivo «Vodovod» – a.d.